Ruslan Mirzayev. Mirzayev Ruslan Erkinovich – oʻzbekistonlik harbiy arbob, general-mayor, 2008-2018-yillarda Oʻzbekiston chegara qoʻshinlari qoʻmondoni, 2005-2008-yillarda Oʻzbekiston Respublikasi mudofaa vaziri boʻlgan. Biografiya. 1965-yil 21-fevralda Toshkent shahrida tugʻilgan. 1986-yilda Sovet Ittifoqi davlat xavfsizligi qoʻmitasi (KGB) oliy harbiy-siyosiy chegara bilim yurtini, 1989-yilda KGB Oliy maktabini tamomlagan. 1982-yildan davlat xavfsizlik organlarida. 1986-yildan 1992-yilgacha operativ guruhining tezkor boʻlinmalarida xizmat qilgan. 1992-1999-yillarda Oʻzbekiston Respublikasi Milliy xavfsizlik xizmati Surxondaryo viloyati boʻlinmalarida xizmat. 1999-2002-yillarda Oʻzbekiston Respublikasi Qurolli Kuchlari Birlashgan shtabida boshqarma boshligʻi, soʻngra Bosh razvedka boshqarmasi boshligʻi lavozimlarida ishlagan. 2002-2005-yillarda Oʻzbekiston Respublikasi Prezidenti huzuridagi Milliy xavfsizlik kengashi kotibi oʻrinbosari, kotibi lavozimlarida ishlagan. 2005-2008-yillarda – Oʻzbekiston Respublikasi mudofaa vaziri. 2008-2012-yillarda – Oʻzbekiston Respublikasi Milliy xavfsizlik xizmati raisining oʻrinbosari – Chegara qoʻshinlari qoʻmondoni. 2012-2018-yillarda – Oʻzbekiston Respublikasi Milliy xavfsizlik xizmati boʻlinmalarida rahbarlik lavozimlarida. 2018-2020-yillarda – Oʻzbekiston Respublikasi Davlat xavfsizlik xizmati raisining oʻrinbosari – Chegara qoʻshinlari qoʻmondoni. 2020-2022-yillarda – Oʻzbekiston Respublikasi Prezidenti huzuridagi Milliy xavfsizlik kengashi kotibiyati bosh konsultanti. 2022-yil 1-yanvardan hozirgi kunga qadar Shanxay hamkorlik tashkiloti Mintaqaviy aksilterror tuzilmasi ijroiya qoʻmitasi direktori.